47
ጾሳይ አላምያ ኡባ ካትያ
ዛማረቱዋ ካፖ የጸቴዳ፥ ቆረ ናናቱዋ ማዝሙርያ
1 ካዉተꬃቱ ኡባይ ህንተ ኩሽያ ባቂተ፤
ቃላ ꬎቁ ኦꬂደ፥ ጾሳዉ ጋላታ የጽተ።
2 ኡባፐ ꬎቂያ መꬍና ጎዳይ ያየታናዉ በሴ፤
ሳኣ ኡባ ቦላን እ ዎልቃማ ካትያ።
3 ጋድያ አሳ ኑፐ ጋርሳና፥
ካዉተꬃቱዋካ ኑ ገድያፐ ጋርሳና ዎꬂደ፥
ኑዉ ሞድሴ።
4 እ ኑዉ ላትያ ቢታ ዶሬዳ፤
ሄ ቢታይ፥ እ ሲቅያ ያቆባ ዛራቱ ጬቀትያዋ።
5 ጾሳይ ፑደ ካዉተꬃ አራታ ከሴዳ።
መꬍና ጎዳይ ፑደ ከስያ ዎደ፥
ናሸቻ ሆምቦጨꬃይነ ማላካታ ፑናይ ስሰቴዳ።
6 ጾሳ ሳቢተ፤ ኤ፥ አ ሳቢተ።
ኑ ካትያ ሳቢተ፤ ኤ፥ አ ሳቢተ።
7 ጾሳይ ሳኣ ኡባ ካትያ ግድያ ድራዉ፥
ጋላታ ሳባ ሳቢተ።
8 ጾሳይ ባረ ጌሻ ካዉተꬃ አራታን ኡቴዳ፤
ጾሳይ ካዉተꬃቱዋ ኡባ ሞዴ።
9 ካዉተꬃቱዋ ካፓቱ፥
አብራሃማ ጾሳ አሳቱዋና እትፐ ሺቂኖ።
አያዉ ጎፐ፥ ሳኣን ደእያ ዎልቃማቱ ኡባይ ጾሳሳ፤
እ ሎይꬅ ꬎቁ ጌዳ።